โครงการจัดทำแนวกันไฟฯ ประจำปี พ.ศ. 2568
หลักการและเหตุผล

ไฟป่าเป็นปัญหาสำคัญที่สร้างความเสียหายต่อทรัพยากรป่าไม้ ส่งผลกระทบต่อสิ่งแวดล้อม และความเป็นอยู่ของ ประชาชน ปกติช่วงที่มีไฟป่ารุนแรงมักอยู่ระหว่างเดือนกุมภาพันธ์ถึงเดือนเมษายน การเกิดไฟป่าส่วนใหญ่มักเกิดจากมนุษย์ พื้นที่ที่มีวัสดุเชื้อเพลิงสะสมอยู่มาก (เช่น ใบไม้ กิ่งไม้ เศษวัชพืชแห้ง ฯลฯ) องค์การบริหารส่วนตำบลนาอุดม มีพื้นที่บางส่วนเป็นภูเขาคือภูแผงม้า ภูกิ่ว ภูผาผึ้ง ภูไม้ซาง ภูตะเกีย ซึ่งมีเนื้อที่หลายพันไร่ และเป็นเขตติดต่อระหว่างตำบลนิคมคําสร้อย ในช่วงหน้าแล้งจะมีปัญหาเรื่องไฟป่าเป็นประจำทุกปี และเป็นเหตุให้พืชไร่ของ ชาวบ้านในบริเวณโดยรอบได้รับความเสียหายจากไฟป่าในบางส่วน ซึ่งการป้องกันและการดำเนินการในการป้องกันเหตุการณ์ดังกล่าวสามารถกระทำได้โดยการทำาแนวป้องกันไฟป่าไว้ ดังนั้น องค์การบริหารส่วนตำบลนาอุดม จึงได้จัดทำโครงการทำแนวกันไฟป่าในเขตอุทยานแห่งชาติภูสระดอกบัว ประจำปี 2568 เพื่อป้องกันเหตุดังกล่าวในการแก้ไขปัญหาความเดือดร้อนของประชาชนในพื้นที่
วัตถุประสงค์
1. เพื่อป้องกันไม่ให้เกิดไฟป่าในพื้นที่ป่าอนุรักษ์ ป่าชุมชน 
2. เพื่อดูแลพื้นที่ในการควบคุมไฟป่าให้ทั่วถึง และเป็นแนวตั้งรับในการดับไฟป่า 
3. เพื่อส่งเสริมภาคประชาชน และจิตอาสา เข้าร่วมเป็นภาคีเครือข่ายอาสาสมัครป้องกันแก้ไขปัญหาไฟป่าอย่างยั่งยืน
 4. เพื่อสร้างความสัมพันธ์และความสามัคคี, ระหว่างเจ้าหน้าที่ในหน่วยงานที่เกี่ยวข้อง อาทิเช่น อุทยานแห่งชาติภู สระดอกบัว, สถานีควบคุมไฟป่าดงบัง-ถ้ำผาน้ำทิพย์, และวนอุทยานดงบังอี่ ประชาชนในตำบลนาอุดม 
5. เพื่อสร้างชุมชนสีเขียวที่เป็นมิตรกับสิ่งแวดล้อม      ลดปัญหาฝุ่นละออง PM, 2.5
พื้นที่เป้าหมาย
1. พื้นที่ภูกิ่ว-ภูแผงม้า บ้านทรายไหลแล้ง หมู่ที่ 4 ต.นาอุดม อ.นิคมคำสร้อย จ.มุกดาหาร 
2. จํานวนครัวเรือนที่ได้รับประโยชน์ 189 ครัวเรือน จำนวน 579 คน 
3. ผู้เข้าร่วมโครงการ จำนวน 200 คน
ระยะเวลา/สถานที่ดำเนินงาน
   -วันที่ 26 กุมภาพันธ์ 2568

   -ณ พื้นที่ภูกิ่ว-ภูแผงม้า บ้านทรายไหลแล้ง หมู่ที่ 4    ต.นาอุดม อ.นิคมคำสร้อย จ.มุกดาหาร

โดย
องค์การบริหารส่วนตำบลนาอุดม
อำเภอนิคมคำสร้อย จังหวัดมุกดาหาร

ผลที่คาดว่าจะได้รับ 
1. เป็นแนวตั้งรับในการดับไฟป่าได้เป็นอย่างดี 
2. ป้องกันการลุกลามของไฟป่า ลดปัญหาฝุ่นละออง PM. 2.5 
3. เป็นแนวตรวจการไฟป่าของเจ้าหน้าที่ที่รับผิดชอบพื้นที่ 
4. เป็นการสร้างความสามัคคีระหว่างชุมชนและหน่วยงานที่เกี่ยวข้อง 
5. เป็นการสร้างแหล่งอาหารตามธรรมชาติแก่ชุมชน
รูปภาพประกอบ
ก่อนดำเนินการ

ระหว่างดำเนินการ

หลังดำเนินการ

